Lilja Dögg Alfreðsdóttir er nýr yfirmaður Millu Óskar Magnúsdóttur . Vísir / vilhelm / aðsend Milla Ósk Magnúsdóttir , sem undanfarin ár hefur starfað sem fréttamaður hjá RÚV , hefur verið ráðinn aðstoðarmaður Lilju Daggar Alfreðsdóttur , mennta - og menningarmálaráðherra . Hafþór Eide Hafþórsson , sem verið hefur aðstoðarmaður Lilju lætur af störfum . Í tilkynningu frá mennta - og menningarmálaráðuneytinu segir að Milla Ósk hefji störf á morgun en síðastliðinn áratug hefur hún starfað hjá Ríkisútvarpinu , síðustu ár sem fréttamaður en áður sem aðstoðarframleiðandi frétta og dagskrárgerðarkona í útvarpi og sjónvarpi . Samhliða mun Hafþór Eide Hafþórsson láta af störfum , en hann hefur verið mennta - og menningarmálaráðherra til aðstoðar frá desember 2017 .